সভায় মূল প্রবন্ধে সড়ক দুর্ঘটনার গত তিন বছরের মাসভিত্তিক পরিসংখ্যান ও পর্যবেক্ষণ তুলে ধরা হয়। সেখানে বলা হয়, ২০১৭ সালে সারা দেশে তিন হাজার ৪৭২টি সড়ক দুর্ঘটনায় ৫১৬ নারী ও ৫৩৯ শিশুসহ মোট চার হাজার ২৮৪ জন নিহত এবং ৯ হাজার ১১২ জন আহত হয়েছেন। আগের বছর ২০১৬ সালে দুই হাজার ৯৯৮টি দুর্ঘটনায় ৪৭০ নারী ও ৪৫৩ শিশুসহ তিন হাজার ৪১২ জন নিহত এবং আট হাজার ৫৭২ জন আহত হন। সড়ক দুর্ঘটনায় বার্ষিক ক্ষতির পরিমাণ ৩৪ হাজার কোটি টাকা বা জিডিপির ২ শতাংশ বলে জানানো হয়।